ਤਾਨਿਆ ਕੰਪਾਸ
ਤਾਨਿਆ ਕੰਪਾਸ ਇੱਕ ਬ੍ਰਿਟਿਸ਼ ਨੌਜਵਾਨ ਵਰਕਰ ਅਤੇ ਐਲ.ਜੀ.ਬੀ.ਟੀ. ਅਧਿਕਾਰ ਕਾਰਕੁਨ ਹੈ, ਖਾਸ ਤੌਰ 'ਤੇ ਲੰਡਨ ਵਿੱਚ ਕੁਈਰ ਕਾਲੇ ਨੌਜਵਾਨਾਂ ਨਾਲ ਕੰਮ ਕਰਦੀ ਹੈ।

ਜੀਵਨ 
ਕੰਪਾਸ ਨੇ ਅਲਬਰਟ ਕੈਨੇਡੀ ਟਰੱਸਟ ਲਈ ਕੇਸ ਵਰਕਰ ਵਜੋਂ ਕੰਮ ਕੀਤਾ, ਜਿੱਥੇ ਉਹ ਬੇਘਰ ਨੌਜਵਾਨ ਐਲ.ਜੀ.ਬੀ.ਟੀ. ਲੋਕਾਂ ਨਾਲ ਕੰਮ ਕਰਦੀ ਸੀ।

2019 ਵਿੱਚ ਕੰਪਾਸ ਆਪਣੇ ਪਰਿਵਾਰ ਸਾਹਮਣੇ ਆਪਣੀ ਅਸਲ ਪਛਾਣ ਕਾਰਨ ਬੇਘਰ ਹੋ ਗਈ। ਉਸਨੇ ਸਮਝਾਇਆ ਕਿ ਉਸਦੀ "ਲਿੰਗਕਤਾ ਕੋਈ ਰਾਜ਼ ਨਹੀਂ ਸੀ ਪਰ ਅੰਤਰ ਉਦੋਂ ਸੀ ਜਦੋਂ ਮੈਂ ਆਪਣੀ ਪ੍ਰੇਮਿਕਾ ਨੂੰ ਆਪਣੇ ਪਰਿਵਾਰ ਦੇ ਘਰ ਰਹਿਣ ਲਈ ਲਿਆਈ; ਉਹ ਇਸ ਤੱਥ ਨੂੰ ਨਜ਼ਰਅੰਦਾਜ਼ ਨਹੀਂ ਕਰ ਸਕਦੇ ਸਨ ਕਿ ਮੈਂ ਗੇਅ ਹਾਂ"। ਫਿਰ ਉਸਨੂੰ ਆਪਣੇ ਪਰਿਵਾਰ ਤੋਂ ਬਿਨਾਂ, ਕ੍ਰਿਸਮਸ ਇਕੱਲੇ ਬਿਤਾਉਣਾ ਪਿਆ ਅਤੇ ਉਸਨੇ ਫੈਸਲਾ ਕੀਤਾ ਕਿ ਉਹ ਚੈਰਿਟੀ ਅਤੇ ਸਮਾਜਕ ਕਾਰਜ ਖੇਤਰ ਵਿੱਚ ਕੰਮ ਕਰਨ ਵਾਲੇ ਆਪਣੇ ਤਜ਼ਰਬਿਆਂ ਦੀ ਵਰਤੋਂ ਅਜਿਹੇ ਸਮਾਗਮਾਂ ਨੂੰ ਬਣਾਉਣ ਲਈ ਕਰੇਗੀ, ਜੋ ਉਹਨਾਂ ਦੇ ਪਰਿਵਾਰਾਂ ਤੋਂ ਦੂਰ ਰਹਿਣ ਵਾਲੇ ਹੋਰ ਬਲੈਕ ਕੁਈਰ ਨੌਜਵਾਨਾਂ ਦੀ ਸਹਾਇਤਾ ਕਰਨਗੇ। ਦਸੰਬਰ 2019 ਵਿੱਚ ਉਸਨੇ ਅਜਿਹਾ ਕਰਨ ਲਈ ਲੰਡਨ ਵਿੱਚ "ਕੁਈਰ ਬਲੈਕ ਕ੍ਰਿਸਮਸ" ਇਵੈਂਟ ਸ਼ੁਰੂ ਕੀਤਾ, ਇਸਦੇ ਲਈ ਪੈਸਾ ਇਕੱਠਾ ਕਰਨ ਲਈ ਇੱਕ ਕਰਾਊਡਫੰਡਰ ਦੀ ਵਰਤੋਂ ਕੀਤੀਅਤੇ £7000 ਤੋਂ ਵੱਧ ਇਕੱਠਾ ਕੀਤਾ।

ਜੂਨ 2020 ਵਿੱਚ ਕੋਵਿਡ-19 ਮਹਾਂਮਾਰੀ ਦੌਰਾਨ ਯੂਕੇ ਵਿੱਚ ਰਾਸ਼ਟਰੀ ਤਾਲਾਬੰਦੀ ਤਹਿਤ ਉਸਨੇ "ਐਕਜਿਸਟ ਲਾਊਡਲੀ ਫੰਡ" ਸਥਾਪਤ ਕਰਨ ਲਈ ਪੈਸਾ ਇਕੱਠਾ ਕਰਨਾ ਸ਼ੁਰੂ ਕਰਨ ਦਾ ਫੈਸਲਾ ਕੀਤਾ, ਜਿਸਦੇ ਨਾਲ ਉਸਨੇ "ਕੁਈਰ ਕਾਲੇ ਭਾਈਚਾਰੇ ਵਿੱਚ ਨੌਜਵਾਨਾਂ ਦੀਆਂ ਜ਼ਰੂਰਤਾਂ "ਮਾਸਿਕ ਵਰਕਸ਼ਾਪਾਂ, ਸਲਾਹ ਦੇਣ ਵਾਲੇ ਪ੍ਰੋਜੈਕਟਾਂ ਅਤੇ ਮਜ਼ੇਦਾਰ ਗਤੀਵਿਧੀਆਂ, ਸਪਲਾਈ, ਜਿਵੇਂ ਕਿ ਬ੍ਰੈਸਟ ਬਾਈਂਡਰ" ਵਰਗੇ ਪ੍ਰੋਜੈਕਟਾਂ ਦੇ ਨਾਲ ਸਮਰਥਨ ਕਰਨ ਦਾ ਇਰਾਦਾ ਕੀਤਾ।" ਯੂਕੇ ਵਿੱਚ ਬਲੈਕ ਲਾਈਵਜ਼ ਮੈਟਰ ਦੇ ਵਿਰੋਧ ਦੇ ਪੁਨਰ-ਉਭਾਰ ਤੋਂ ਬਾਅਦ, ਉਸਦੇ ਕਰਾਊਡਫੰਡਰ ਨੇ ਪ੍ਰਸਿੱਧੀ ਪ੍ਰਾਪਤ ਕੀਤੀ, ਇਸ ਫੰਡ ਲਈ £110,000 ਇਕੱਠਾ ਕੀਤਾ, ਜੋ ਉਸਨੂੰ ਇੱਕ ਚੈਰਿਟੀ ਵਜੋਂ ਰਜਿਸਟਰ ਕਰਨ ਲਈ ਕਾਫ਼ੀ ਸੀ।

ਨਿੱਜੀ ਜੀਵਨ 
ਜਦੋਂ ਉਹ 23 ਸਾਲ ਦੀ ਸੀ ਤਾਂ ਉਹ ਆਪਣੀ ਅਸਲ ਪਛਾਣ ਨਾਲ ਬਾਹਰ ਆਈ ਅਤੇ ਉਸਦੀ ਇੱਕ ਪ੍ਰੇਮਿਕਾ ਹੈ। ਉਹ ਗੇਅ ਅਤੇ ਜੈਡਰਫਲਿਉਡ ਵਜੋਂ ਪਛਾਣ ਰੱਖਦੀ ਹੈ। ਹਾਲਾਂਕਿ, 2020 ਵਿੱਚ, ਉਸਨੇ ਟਵੀਟ ਕੀਤਾ ਕਿ ਉਹ ਕਿਸੇ ਦੇ ਲਿੰਗ ਜਾਂ ਜਿਨਸੀ ਪਛਾਣ ਦਾ ਹਵਾਲਾ ਦੇਣ ਲਈ "ਪਛਾਣ" ਸ਼ਬਦ ਦੀ ਵਰਤੋਂ ਕਰਨਾ ਪਸੰਦ ਨਹੀਂ ਕਰਦੀ, ਕਿਉਂਕਿ ਇਹ "ਇਸ ਨੂੰ ਆਪਣੀ ਪਸੰਦ ਵਾਂਗ ਜਾਪਦਾ ਹੈ"। ਉਸਨੇ ਇਹ ਵੀ ਕਿਹਾ "ਮੈਂ ਕੁਈਰ ਵਜੋਂ ਸਿਰਫ਼ ਪਹਿਚਾਣ ਨਹੀਂ ਰੱਖਦੀ, ਮੈਂ ਕੁਈਰ ਹਾਂ"।

2018 ਵਿੱਚ, ਐਮਨੈਸਟੀ ਯੂਕੇ ਨੇ ਉਸਨੂੰ "ਯੂਕੇ ਦੀਆਂ ਸਭ ਤੋਂ ਪ੍ਰੇਰਨਾਦਾਇਕ ਔਰਤਾਂ ਵਿੱਚੋਂ ਇੱਕ" ਵਜੋਂ ਨਾਮ ਦਿੱਤਾ ਅਤੇ ਈਵਨਿੰਗ ਸਟੈਂਡਰਡ ਨੇ ਉਸਨੂੰ ਲੰਡਨ ਦੇ ਸਭ ਤੋਂ ਪ੍ਰਭਾਵਸ਼ਾਲੀ ਲੋਕਾਂ ਦੀ ਆਪਣੀ ਪ੍ਰੋਗਰੈਸ 1000 ਸੂਚੀ ਵਿੱਚ ਸੂਚੀਬੱਧ ਕੀਤਾ।

ਹਵਾਲੇ

ਬਾਹਰੀ ਲਿੰਕ 
 
  Radio broadcast featuring Compas.

ਜ਼ਿੰਦਾ ਲੋਕ
ਐਲਜੀਬੀਟੀ ਅਧਿਕਾਰ ਕਾਰਕੁੰਨ